Parlamenti i Kosovës diskuton më 1 shtator kufirin me Malin e Zi
Gazi lotsjellës ndërpreu të mërkurën mbledhjen e kryesisë së parlamentit të Kosovës e cila më pas vendosi që më një shtator të debatohet marrëveshja për shënimin e kufirit me Malin e Zi
Kryesia e parlamentit të Kosovës, vendosi të mërkurën që më një shtator të mbahet seanca e parlamentit, në të cilën do të shqyrtohet Projektligji për Marrëveshjen për shënimin e kufirit me Malin e Zi. Vendimi u mor pas një ndërprerje të mbledhjes meqë lëvizja Vetëvendosje sërish hodhi gaz lotsjellës në mbledhjen e kryesisë. Deputeti i kësaj lëvizjeje Glauk Konjufca u shoqërua më pas në polici. Kryetari i Parlamentit Kadri Veseli kritikoi veprimet e opozitës ndërsa bëri thirrje që të mos keqpërdoret kjo çështje. tha zoti Veseli. Por, partitë opozitare Aleanca për Ardhmërinë e Kosovës dhe Nisma për Kosovën i bënë thirrje sot sërish qeverisë që të tërheqë projektligjin nga votimi në parlament, pasi që sipas tyre, kjo do të tensionojë situatën në Kosovë. Ata thanë se kjo sfidë tejkalohet me zgjidhje të përbashkët politike. tha kryetari i Aleancës për Ardhmërinë e Kosovës, Ramush Haradinaj. tha kryetari i Nismës për Kosovën, Fatmir Limaj. Zhvillimet e dy ditëve të fundit në mjediset e parlamentit ku në dy raste u hodh gaz lotsjellës, nxitën reagimin e ambasadës amerikane në Prishtinë. Në një komunikatë të saj thuhet se "", thuhet në reagimin e ambasadës amerikane, në të cilin mes tjerash bëhet thirrje për "". Kosova po përballet tash e gati një vit me krizën më të thellë politike që nga shpallja e pavarësisë së saj në vitin 2008, për shkak të mospajtimeve rreth kësaj marrëveshjeje si dhe asaj të arritur me Serbinë për krijimin e asociacionit të komunave me shumicë serbe. Ratifikimi i marrëveshjes me Malin e Zi, është vënë si kusht për liberalizimin e vizave për qytetarët e Kosovës dhe vonesa e saj mund të bllokojë planet për miratimin e liberalizimit në strukturat e Bashkimit Evropian. Vendimi që seanca të mbahet pas tri javësh, shihet si një përpjekje për të siguruar një pajtim ne shkallë më të gjerë rreth marrëveshjes, meqë mospajtime janë shprehur edhe në radhët e partive në pushtet. Vëzhguesit thonë se një shtytje këtij pajtimi mund t'i jap edhe vizita e nënpresidentit amerikan Joe Biden javën që vjen.